text: Ajuntament de Cardedeu - Actualitat - Notícies - Oberta la convocatòria d'ajuts individuals de menjador per al curs 2012/2013
  Oberta la convocatòria d'ajuts individuals de menjador per al curs 2012/2013
  El 21 de maig es farà una sessió informativa. Les sol·licituds s'han de presentar abans de l'1 de juliol.
  OBERTA CONVOCATÒRIA D'AJUTS INDIVIDUALS DE MENJADOR CURS 2012/2013
  POT SOL·LICITAR L'AJUT DE MENJADOR:
  Els pares, les mares, els tutors legals o les persones encarregades temporalment o definitivament de la guarda de les persones beneficiàries que no puguin fer-se càrrec del menor durant l'horari del migdia.
  Alumnes empadronats en el municipi de Cardedeu, matriculats en centres públics o privats concertats d'educació infantil, primària i secundària de la comarca del Vallès Oriental.
  REQUISITS PER SOL·LICITAR L'AJUT DE MENJADOR:
  1. Presentar la sol·licitud signada abans de l'1 de juliol de 2012. No s'admetrà cap sol·licitud passada aquesta data. Es recomana presentar-la abans del dia 15 de juny de 2012, per tal de facilitar la tramitació.
  2. Aportar la documentació acreditativa (original i fotocòpia) a l'Oficina d'Atenció al Ciutadà (Plaça St. Joan, 1).
  3. Estar escolaritzat des de P3 fins a 4art d'ESO.
  4. No tenir deutes de menjador escolar corresponents a altres cursos escolars.
  5. Ser usuari fix o fix discontinu del servei de menjador.
  6. No rebre cap altre ajut pel mateix concepte d'altres administracions o ens públic que, juntament amb l'ajut atorgat pel Consell Comarcal, superi el cost del servei de menjador.
  7. No poder fer-se càrrec del menor durant l'horari del migdia.
  8. Puntuació econòmica: sumats els ingressos familiars (tots els membres majors de 18 anys), es descomptarà fins a un màxim de 600€ en concepte de vivenda. El resultat s'ha de dividir entre els membres de la unitat familiar, i en cap cas, el resultat final ha de superar els 545,19 € .
  9. Puntuació social: en cas de trobar-se en una situació social especial (família nombrosa, separació, disminució, violència masclista, etc), s'ha de portar original i fotocòpia de la documentació que ho acrediti.
  Les sol·licituds es poden demanar a l'escola, a Serveis Socials (C/ Dolors Granés, 2) o a l'Oficina d'Atenció al Ciutadà (Plaça St. Joan, 1).
  La sol·licitud degudament signada amb la documentació necessària (original i fotocòpia) s'ha de presentar a l'Oficina d'Atenció al Ciutadà de Cardedeu. L'horari de registre és:
  De dilluns a divendres de 9h-14h. Dimarts i Dijous de 17h-19.30h. A partir del 15 de juny, només matins.
  Un cop lliurada la sol·licitud, el Servei podrà requerir més informació sol.licitant documentació o entrevista personal.
  Per a més informació us convoquem a la sessió informativa que tindrà lloc el proper 21 de maig 2012 a les 18h, al centre de Serveis Socials-Can Borràs (C/ Dolors Granés, 2).